Аӡхыҵра – ақәаршҩқәеи ақәоурақәеи раан аӡиасқәеи, аӡиақәеи амшынқәеи рҟны аӡы аҩаӡара аҳаракра иахҟьаны аҭыԥ аӡы ақәлароуп. Аӡхыҵра иаалырҟьаны иҟалоит, уи сааҭқәак инадыркны мышқәак рҟынӡа аамҭа иҭагӡахар алшоит. Аӡхыҵра ацҳақәа хнахуеит, амҩақәа ҵнашәаауеит, ахыбрақәа арбгоит. Иҟалоит ауаатәыҩса рыԥсҭазаара ашәарҭа иҭанаргылар. Sputnik Аԥсны иазнархиеит аӡхыҵраан ахымҩаԥгашьаз абжьагара кьаҿ Аҭагылазаашьа ҷыдақәа рзы аминистрра аофициалтә саит аинформациа шьаҭас иҟаҵаны. Шәахьынхо араион ашәарҭара иҭагылазар, аӡы ықәлар ахьалшо аҭыԥ ахышәа-ҵышәа ҭышәҵаа, ааигәа-сигәа иҟоу аҳаракырақәа
ахеиқәырхаразы ихәарҭоу ихәарҭаму гәашәҭ. Заанаҵы ахҵәара ҟалар ижәгараны иҟоу адокументқәеи, амазарақәеи, ахәышәқәеи рсиа шәырхиа. Еиқәшәыршәа амаҭәа ԥха, афатә, аӡы зҭашәҵо ашәыра ма ачықьмача. Аҩны шәандәылҵуа аамҭа шәоуазар афымцалашара, агаз, амца шәырцә..Аӡы леиаанӡеи ацхыраара шәоуаанӡеи хыхьтәи аихагылақәеи аҩнхыбқәеи ма аҵлақәеи рҿы шәыҟаз. Иааиԥмырҟьакәа ҿыҭрыла, лашарала адырра ҟашәҵала ацхыраара шышәҭаху азы. Шәаныхынҳәлак ахыбра шәыҩналаанӡа ишәарҭоу ишәарҭаму, афымцацәаҳәа, аӡымҩангага, аканализациа ԥхасҭа рымоу ирымаму гәашәҭ. Урҭ шәхы иашәмырхәалан аҟазауаа неиаанӡа.